title: Regulamentul de punere în aplicare (UE) 2020/1028 al Comisiei din 15 iulie 2020 de stabilire a datei de încheiere a depunerii de cereri pentru ajutorul pentru depozitarea privată de carne proaspătă sau refrigerată de bovine cu vârsta de opt luni sau mai mult în temeiul Regulamentului de punere în aplicare (UE) 2020/596

text:
                  16.7.2020

                  RO

                  Jurnalul Oficial al Uniunii Europene

                  L 227/8

         REGULAMENTUL DE PUNERE ÎN APLICARE (UE) 2020/1028 AL COMISIEI
         din 15 iulie 2020
         de stabilire a datei de încheiere a depunerii de cereri pentru ajutorul pentru depozitarea privată de carne proaspătă sau refrigerată de bovine cu vârsta de opt luni sau mai mult în temeiul Regulamentului de punere în aplicare (UE) 2020/596
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 18 alineatul (2),
         întrucât:

                     (1)

                     Ajutorul pentru depozitarea privată acordat în temeiul Regulamentului de punere în aplicare (UE) 2020/596 al Comisiei (2) a avut un efect benefic asupra pieței cărnii de vită.

                     (2)

                     Regulamentul de punere în aplicare (UE) 2020/1006 al Comisiei (3) a suspendat, timp de cinci zile lucrătoare, depunerea de cereri de ajutor pentru depozitarea privată.

                     (3)

                     Așadar, nu trebuie să se mai acorde ajutor pentru depozitarea privată de carne proaspătă sau refrigerată de bovine cu vârsta de opt luni sau mai mult și trebuie să se stabilească o dată de încheiere a depunerii de cereri.

                     (4)

                     Din motive de securitate juridică, Regulamentul de punere în aplicare (UE) 2020/596 trebuie abrogat.

                     (5)

                     Pentru a se evita specula, prezentul regulament trebuie să intre în vigoare la data publicării în Jurnalul Oficial al Uniunii Europene.

                     (6)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Data de încheiere a depunerii de cereri pentru ajutorul pentru depozitarea privată de carne proaspătă sau refrigerată de bovine cu vârsta de opt luni sau mai mult în temeiul Regulamentului de punere în aplicare (UE) 2020/596 este 17 iulie 2020.

            Articolul 2
            Regulamentul de punere în aplicare (UE) 2020/596 se abrogă cu efect de la 17 iulie 2020.
            Cu toate acestea, regulamentul respectiv se aplică în continuare în cazul contractelor încheiate în temeiul regulamentului respectiv înainte de data intrării în vigoare a prezentului regulament.

            Articolul 3
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 iulie 2020.

                  Pentru Comisie

                  Pentru Președinte

               Wolfgang BURTSCHER

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  Regulamentul de punere în aplicare (UE) 2020/596 al Comisiei din 30 aprilie 2020 privind acordarea ajutorului pentru depozitarea privată a cărnii proaspete sau refrigerate de bovine cu vârsta de opt luni sau mai mult și stabilirea în avans a cuantumului ajutorului (JO L 140, 4.5.2020, p. 26).

            (3)  Regulamentul de punere în aplicare (UE) 2020/1006 al Comisiei din 9 iulie 2020 de suspendare a depunerii de cereri pentru ajutorul pentru depozitarea privată de carne proaspătă sau refrigerată de bovine cu vârsta de opt luni sau mai mult în temeiul Regulamentului de punere în aplicare (UE) 2020/596 (JO L 223, 10.7.2020, p. 1).


title: Regulamentul de punere în aplicare (UE) 2020/1029 al Comisiei din 15 iulie 2020 de stabilire a datei de încheiere a depunerii de cereri pentru ajutorul pentru depozitarea privată de carne de oaie și carne de capră în temeiul Regulamentului de punere în aplicare (UE) 2020/595

text:
                  16.7.2020

                  RO

                  Jurnalul Oficial al Uniunii Europene

                  L 227/10

         REGULAMENTUL DE PUNERE ÎN APLICARE (UE) 2020/1029 AL COMISIEI
         din 15 iulie 2020
         de stabilire a datei de încheiere a depunerii de cereri pentru ajutorul pentru depozitarea privată de carne de oaie și carne de capră în temeiul Regulamentului de punere în aplicare (UE) 2020/595
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 18 alineatul (2),
         întrucât:

                     (1)

                     Ajutorul pentru depozitarea privată acordat în temeiul Regulamentului de punere în aplicare (UE) 2020/595 al Comisiei (2) a avut un efect benefic asupra pieței cărnii de oaie și a cărnii de capră.

                     (2)

                     Regulamentul de punere în aplicare (UE) 2020/1007 al Comisiei (3) a suspendat, timp de cinci zile lucrătoare, depunerea de cereri de ajutor pentru depozitarea privată.

                     (3)

                     Așadar, nu trebuie să se mai acorde ajutor pentru depozitarea privată de carne de oaie și carne de capră și trebuie să se stabilească o dată de încheiere a depunerii de cereri.

                     (4)

                     Din motive de securitate juridică, Regulamentul de punere în aplicare (UE) 2020/595 trebuie abrogat.

                     (5)

                     Pentru a se evita specula, prezentul regulament trebuie să intre în vigoare la data publicării în Jurnalul Oficial al Uniunii Europene.

                     (6)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Data de încheiere a depunerii cererilor pentru ajutorul pentru depozitarea privată de carne de oaie și carne de capră în temeiul Regulamentului de punere în aplicare (UE) 2020/595 este 17 iulie 2020.

            Articolul 2
            Regulamentul de punere în aplicare (UE) 2020/595 se abrogă cu efect de la 17 iulie 2020.
            Cu toate acestea, regulamentul respectiv se aplică în continuare în cazul contractelor încheiate în temeiul regulamentului respectiv înainte de data intrării în vigoare a prezentului regulament.

            Articolul 3
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 iulie 2020.

                  Pentru Comisie,

                  Pentru Președinte,

               Wolfgang BURTSCHER

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  Regulamentul de punere în aplicare (UE) 2020/595 al Comisiei din 30 aprilie 2020 privind acordarea de ajutoare pentru depozitarea privată a cărnii de oaie și de capră și fixarea în avans a valorii ajutorului (JO L 140, 4.5.2020, p. 21).

            (3)  Regulamentul de punere în aplicare (UE) 2020/1007 al Comisiei din 9 iulie 2020 de suspendare a depunerii de cereri pentru ajutorul pentru depozitarea privată de carne de oaie și carne de capră în temeiul Regulamentului de punere în aplicare (UE) 2020/595 (JO L 223, 10.7.2020, p. 3).


title: Regulamentul de punere în aplicare (UE) 2020/1060 al Comisiei din 13 iulie 2020 de aprobare a unor modificări ale caietului de sarcini al unei denumiri de origine protejate sau al unei indicații geografice protejate [„Terrazze Retiche di Sondrio” (IGP)]

text:
                  20.7.2020

                  RO

                  Jurnalul Oficial al Uniunii Europene

                  L 232/41

         REGULAMENTUL DE PUNERE ÎN APLICARE (UE) 2020/1060 AL COMISIEI
         din 13 iulie 2020
         de aprobare a unor modificări ale caietului de sarcini al unei denumiri de origine protejate sau al unei indicații geografice protejate [„Terrazze Retiche di Sondrio” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
         întrucât:

                     (1)

                     Comisia a examinat cererea de aprobare a unor modificări ale caietului de sarcini al indicației geografice protejate „Terrazze Retiche di Sondrio”, depusă de Italia în temeiul articolului 105 din Regulamentul (UE) nr. 1308/2013. Modificările includ schimbarea denumirii din „Terrazze Retiche di Sondrio” în „Alpi Retiche”.

                     (2)

                     În conformitate cu articolul 97 alineatul (3) din Regulamentul (UE) nr. 1308/2013 (2), Comisia a publicat cererea de aprobare a modificărilor caietului de sarcini în Jurnalul Oficial al Uniunii Europene.

                     (3)

                     Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

                     (4)

                     Prin urmare, modificările caietului de sarcini trebuie aprobate în conformitate cu articolul 99 din Regulamentul (UE) nr. 1308/2013.

                     (5)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se aprobă modificările caietului de sarcini publicate în Jurnalul Oficial al Uniunii Europene cu privire la denumirea „Terrazze Retiche di Sondrio” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 iulie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 347, 20.12.2013, p. 671.

            (2)  JO C 63, 26.2.2020, p. 6.


title: Regulamentul de punere în aplicare (UE) 2020/1062 al Comisiei din 13 iulie 2020 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Csopak”/„Csopaki” (DOP)

text:
                  20.7.2020

                  RO

                  Jurnalul Oficial al Uniunii Europene

                  L 232/43

         REGULAMENTUL DE PUNERE ÎN APLICARE (UE) 2020/1062 AL COMISIEI
         din 13 iulie 2020
         de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Csopak”/„Csopaki” (DOP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
         întrucât:

                     (1)

                     În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Csopak”/„Csopaki”, depusă de Ungaria, și a publicat-o în Jurnalul Oficial al Uniunii Europene (2).

                     (2)

                     Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

                     (3)

                     În conformitate cu articolul 99 din Regulamentul (UE) nr. 1308/2013, denumirea „Csopak”/„Csopaki” trebuie protejată și înscrisă în registrul prevăzut la articolul 104 din respectivul regulament.

                     (4)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se protejează denumirea „Csopak”/„Csopaki” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 iulie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 347, 20.12.2013, p. 671.

            (2)  JO C 70, 4.3.2020, p. 12.


title: Regulamentul de punere în aplicare (UE) 2020/1063 al Comisiei din 13 iulie 2020 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Achterhoek – Winterswijk” (DOP)

text:
                  20.7.2020

                  RO

                  Jurnalul Oficial al Uniunii Europene

                  L 232/44

         REGULAMENTUL DE PUNERE ÎN APLICARE (UE) 2020/1063 AL COMISIEI
         din 13 iulie 2020
         de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „Achterhoek – Winterswijk” (DOP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
         întrucât:

                     (1)

                     În conformitate cu articolul 97 alineatele (2) și (3) din Regulamentul (UE) nr. 1308/2013, Comisia a examinat cererea de înregistrare a denumirii „Achterhoek – Winterswijk”, depusă de Țările de jos, și a publicat-o în Jurnalul Oficial al Uniunii Europene (2).

                     (2)

                     Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

                     (3)

                     În conformitate cu articolul 99 din Regulamentul (UE) nr. 1308/2013, denumirea „Achterhoek – Winterswijk” ar trebui protejată și înregistrată în registrul menționat la articolul 104 din respectivul regulament.

                     (4)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se protejează denumirea „Achterhoek – Winterswijk” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 iulie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 347, 20.12.2013, p. 671.

            (2)  JO C 94, 23.3.2020, p. 4.


title: Regulamentul de punere în aplicare (UE) 2020/1064 al Comisiei din 13 iulie 2020 de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „delle Venezie”/„Beneških okolišev” (DOP)

text:
                  20.7.2020

                  RO

                  Jurnalul Oficial al Uniunii Europene

                  L 232/45

         REGULAMENTUL DE PUNERE ÎN APLICARE (UE) 2020/1064 AL COMISIEI
         din 13 iulie 2020
         de acordare a protecției în temeiul articolului 99 din Regulamentul (UE) nr. 1308/2013 al Parlamentului European și al Consiliului pentru denumirea „delle Venezie”/„Beneških okolišev” (DOP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
         întrucât:

                     (1)

                     În conformitate cu articolul 97 alineatele (2) și (3) din Regulamentul (UE) nr. 1308/2013, cererea de înregistrare a denumirii „delle Venezie”/„Beneških okolišev”, depusă de Italia, a fost examinată de Comisie și publicată în Jurnalul Oficial al Uniunii Europene (2).

                     (2)

                     Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

                     (3)

                     În conformitate cu articolul 99 din Regulamentul (UE) nr. 1308/2013, denumirea „delle Venezie”/„Beneških okolišev” trebuie protejată și înscrisă în registrul menționat la articolul 104 din respectivul regulament.

                     (4)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se protejează denumirea „delle Venezie”/„Beneških okolišev” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 iulie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 347, 20.12.2013, p. 671.

            (2)  JO C 58, 21.2.2020, p. 21.


title: Regulamentul de punere în aplicare (UE) 2020/1065 al Comisiei din 13 iulie 2020 de aprobare a unor modificări ale caietului de sarcini al unei denumiri de origine protejate sau al unei indicații geografice protejate [„delle Venezie” (IGP)]

text:
                  20.7.2020

                  RO

                  Jurnalul Oficial al Uniunii Europene

                  L 232/46

         REGULAMENTUL DE PUNERE ÎN APLICARE (UE) 2020/1065 AL COMISIEI
         din 13 iulie 2020
         de aprobare a unor modificări ale caietului de sarcini al unei denumiri de origine protejate sau al unei indicații geografice protejate [„delle Venezie” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 99,
         întrucât:

                     (1)

                     Comisia a examinat cererea de aprobare a unor modificări ale caietului de sarcini al indicației geografice protejate „delle Venezie”, depusă de Italia în temeiul articolului 105 din Regulamentul (UE) nr. 1308/2013. Modificările includ schimbarea denumirii din „delle Venezie” în „Trevenezie”/„Tri Benečije”.

                     (2)

                     În conformitate cu articolul 97 alineatul (3) din Regulamentul (UE) nr. 1308/2013 (2), Comisia a publicat cererea de aprobare a modificărilor caietului de sarcini în Jurnalul Oficial al Uniunii Europene.

                     (3)

                     Comisia nu a primit nicio declarație de opoziție în conformitate cu articolul 98 din Regulamentul (UE) nr. 1308/2013.

                     (4)

                     Prin urmare, modificările caietului de sarcini trebuie aprobate în conformitate cu articolul 99 din Regulamentul (UE) nr. 1308/2013.

                     (5)

                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

               ADOPTĂ PREZENTUL REGULAMENT:

            Articolul 1
            Se aprobă modificările caietului de sarcini publicate în Jurnalul Oficial al Uniunii Europene cu privire la denumirea „delle Venezie” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 iulie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 347, 20.12.2013, p. 671.

            (2)  JO C 63, 26.2.2020, p. 17.


title: Regulamentul de punere în aplicare (UE) 2020/1070 al Comisiei din 20 iulie 2020 de specificare a caracteristicilor punctelor de acces pe suport radio cu arie de acoperire restrânsă în temeiul articolului 57 alineatul (2) din Directiva (UE) 2018/1972 a Parlamentului European și a Consiliului de instituire a Codului european al comunicațiilor electronice (Text cu relevanță pentru SEE)

text:
                  21.7.2020

                  RO

                  Jurnalul Oficial al Uniunii Europene

                  L 234/11

         REGULAMENTUL DE PUNERE ÎN APLICARE (UE) 2020/1070 AL COMISIEI
         din 20 iulie 2020
         de specificare a caracteristicilor punctelor de acces pe suport radio cu arie de acoperire restrânsă în temeiul articolului 57 alineatul (2) din Directiva (UE) 2018/1972 a Parlamentului European și a Consiliului de instituire a Codului european al comunicațiilor electronice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2018/1972 a Parlamentului European și a Consiliului din 11 decembrie 2018 de instituire a Codului european al comunicațiilor electronice (1), în special articolul 57 alineatul (2),
         întrucât:

                     (1)

                     Astfel cum se precizează în Directiva (UE) 2018/1972, având în vedere faptul că este posibil ca punctele de acces pe suport radio cu arie de acoperire restrânsă să aibă un impact pozitiv asupra utilizării spectrului de frecvențe radio și asupra dezvoltării comunicațiilor wireless în Uniune, instalarea punctelor de acces pe suport radio cu arie de acoperire restrânsă ar trebui să fie facilitată printr-un regim de instalare care să nu necesite autorizații.

                     (2)

                     Un punct de acces pe suport radio cu arie de acoperire restrânsă cuprinde diferite elemente operaționale, cum ar fi o unitate de prelucrare a semnalelor, o unitate de radiofrecvență, un sistem de antene, conexiuni prin cablu și o carcasă. În unele cazuri, sistemul de antene sau anumite elemente ale acestui sistem ar putea fi instalate separat de celelalte elemente ale punctului de acces pe suport radio cu arie de acoperire restrânsă și ar putea fi conectate prin unul sau mai multe cabluri dedicate. Acest concept este folosit în cazul sistemelor de antene distribuite sau al unui sistem radio distribuit utilizat de unul sau de mai mulți operatori. Un punct de acces pe suport radio cu arie de acoperire restrânsă poate fi conceput astfel încât să deservească doi sau mai mulți utilizatori ai spectrului de frecvențe radio.

                     (3)

                     Pentru a asigura acceptarea lor de către public și instalarea durabilă, punctele de acces pe suport radio cu arie de acoperire restrânsă menționate la articolul 57 alineatul (1) al doilea paragraf din Directiva (UE) 2018/1972 ar trebui să aibă un impact vizual minim. Pentru a realiza acest lucru, ele ar trebui să fie invizibile pentru publicul larg sau montate pe structura de sprijin într-un mod care să nu deranjeze vizual. Funcționarea lor ar trebui, de asemenea, să asigure un nivel ridicat de protecție a sănătății publice, astfel cum se prevede în Recomandarea 1999/519/CE a Consiliului (2).

                     (4)

                     Directiva 2014/53/UE a Parlamentului European și a Consiliului (3) prevede că echipamentele radio, inclusiv punctele de acces pe suport radio cu arie de acoperire restrânsă, trebuie să fie construite astfel încât să asigure protecția sănătății și a siguranței persoanelor.

                     (5)

                     Caracteristicile fizice și tehnice ale punctelor de acces pe suport radio cu arie de acoperire restrânsă care fac obiectul articolului 57 alineatul (1) al doilea paragraf din Directiva (UE) 2018/1972 ar trebui, prin urmare, definite în termeni de volum maxim, restricții privind greutatea și putere maximă de emisie. Alegerea volumului maxim pentru a delimita impactul vizual al unui punct de acces pe suport radio cu arie de acoperire restrânsă ar trebui să permită flexibilitatea proiectului și adaptabilitatea la caracteristicile fizice și tehnice ale structurii de sprijin.

                     (6)

                     Studiul efectuat pentru Comisie „Regimul simplificat de instalare a punctelor de acces pe suport radio cu arie de acoperire restrânsă (4)” [Light Deployment Regime for Small-Area Wireless Access Points (SAWAPs)] demonstrează că un volum maxim de 30 de litri ar trebui să fie suficient pentru a include principalele elemente ale unui punct de acces pe suport radio cu arie de acoperire restrânsă, asigurând în același timp caracterul discret al acestuia. Acest volum maxim ar trebui să se aplice oricărei instalări a unui singur punct de acces pe suport radio cu arie de acoperire restrânsă care deservește unul sau mai mulți utilizatori ai spectrului de frecvențe radio, precum și a mai multor puncte de acces pe suport radio cu arie de acoperire restrânsă care utilizează în comun o infrastructură cu suprafață mică, cum ar fi un stâlp de iluminat, un semafor, un panou de afișaj sau o stație de autobuz, care, având în vedere dimensiunile fizice sau prezența densă într-o anumită zonă sau ambele elemente, riscă să creeze o supraîncărcare vizuală.

                     (7)

                     Punctele de acces pe suport radio cu arie de acoperire restrânsă ar trebui să respecte standardul european EN 62232:2017 (5)„Determinarea intensității câmpurilor de radiofrecvențe, a densității de putere și a ratei specifice de absorbție în apropierea stațiilor de bază utilizate pentru radiocomunicații în scopul evaluării expunerii umane”. Standardul respectiv prevede o metodologie pentru instalarea stațiilor de bază în funcție de puterea lor de emisie în scopul evaluării expunerii umane la câmpurile electromagnetice și este conform cu limitele stabilite în Recomandarea 1999/519/CE. Acest standard este, de asemenea, menționat în secțiunea 6.1 din standardul european armonizat EN 50401:2017 „Standard de produs pentru a demonstra conformitatea echipamentelor cu care sunt dotate stațiile de bază cu limitele expunerii la câmpuri electromagnetice de radiofrecvență (110 MHz-100 GHz), atunci când sunt puse în funcțiune”, în ceea ce privește evaluarea conformității punctului de acces pe suport radio pus în funcțiune în mediul său operațional cu limitele de expunere la câmpurile electromagnetice prevăzute în Recomandarea 1999/519/CE.

                     (8)

                     Standardul EN 62232:2017 se aplică tuturor tipurilor de stații de bază, împărțite în cinci clase de instalare, în funcție de diferitele limite ale puterii lor echivalente izotropic radiate (EIRP), și anume: câțiva miliwați (clasa E0), 2 wați (clasa E2), 10 wați (clasa E10), 100 de wați (clasa E100), respectiv peste 100 de wați (clasa E+). Având în vedere distanțele de siguranță pentru instalare care trebuie respectate în conformitate cu acest standard și întrucât Directiva (UE) 2018/1972 prevede că punctele de acces pe suport radio cu arie de acoperire restrânsă ar trebui să fie echipamente cu putere redusă, prezentul regulament ar trebui să se aplice, printre clasele enumerate mai sus, numai claselor E0, E2 și E10. Conform tabelului 2 care figurează la punctul 6.2.4 din EN 62232:2017, partea radiantă inferioară a unei antene de clasa E10 trebuie să fie plasată la o înălțime de cel puțin 2,2 metri deasupra zonelor pietonale, pentru a asigura o distanță de cel puțin 20 cm între lobul principal al antenei și corpul unei persoane de 2 m înălțime (6).

                     (9)

                     Din motive estetice, instalarea într-un spațiu interior a punctelor de acces pe suport radio cu arie de acoperire restrânsă din clasa E10, care vor utiliza, probabil, limita maximă de 30 de litri, ar trebui autorizată numai în spații interioare mari, cu o înălțime de cel puțin 4 metri, cum ar fi muzeele, stadioanele, centrele de conferință, aeroporturile, stațiile de metrou, gările feroviare sau centrele comerciale.

                     (10)

                     Un punct de acces pe suport radio cu arie de acoperire restrânsă nu ar trebui să pună în pericol stabilitatea întregii structuri de sprijin pe care este instalată și, prin urmare, nu ar trebui, din cauza greutății sau a formei sale, să antreneze o eventuală consolidare structurală a structurii de sprijin utilizate.

                     (11)

                     Pentru a permite supravegherea și monitorizarea de către autoritățile competente, în special în cazul mai multor puncte de acces pe suport radio cu arie de acoperire restrânsă care sunt adiacente sau amplasate în același loc, orice operator care instalează puncte de acces pe suport radio cu arie de acoperire restrânsă din clasele E2 sau E10, în conformitate cu caracteristicile stabilite în prezentul regulament, ar trebui să anunțe în timp util autoritatea competentă cu privire la instalație. În acest scop, operatorul ar trebui să transmită autorității competente, în cel mult două săptămâni de la instalare, o notificare cu privire la instalație, care să includă amplasamentul și caracteristicile tehnice ale acestor puncte de acces, precum și o declarație de conformitate a instalației cu dispozițiile prezentului regulament. Pentru a asigura un proces simplu în toate statele membre, această notificare ar trebui transmisă unui punct de informare unic, precum cel instituit în temeiul Directivei 2014/61/UE a Parlamentului European și a Consiliului (7).

                     (12)

                     Prezentul regulament nu trebuie să aducă atingere competențelor statelor membre de a stabili nivelurile agregate ale câmpurilor electromagnetice care rezultă din instalarea în același loc sau din acumularea într-un anumit spațiu a unor puncte de acces pe suport radio cu arie de acoperire restrânsă, conform articolului 57 alineatul (1) al doilea paragraf din Directiva (UE) 2018/1972, precum și a altor tipuri de stații de bază, pentru a asigura conformitatea lor cu limitele de expunere agregată aplicabile, în conformitate cu dreptul Uniunii, prin alte mijloace decât autorizațiile individuale pentru instalarea punctelor de acces pe suport radio cu arie de acoperire restrânsă.

                     (13)

                     Întrucât este prevăzută dezvoltarea în continuare a standardelor relevante, dacă acestea trebuie să acopere punctele de acces pe suport radio cu arie de acoperire restrânsă care utilizează sisteme de antene active, acestor puncte de acces nu ar trebui să li se aplice, în această etapă, regimul de instalare care să nu necesite autorizații.

                     (14)

                     Aplicarea prezentului regulament ar trebui monitorizată în mod regulat pentru a facilita revizuirea acestuia în funcție de standardul european EN 62232 sau de alte evoluții relevante în materie de standardizare, în special în ceea ce privește utilizarea sistemelor de antene active, evoluția tehnologică în domeniul tehnologiei de ultimă generație a punctelor de acces pe suport radio cu arie de acoperire restrânsă, necesitatea de a sprijini benzile multiple și soluțiile partajate (cu mai mulți operatori), precum și orice actualizare a Recomandării 1999/519/CE.

                     (15)

                     Prezentul regulament nu ar trebui să aducă atingere măsurilor naționale privind siguranța, furnizarea de utilități, respectarea proprietății private, inclusiv dreptul proprietarilor de a determina în ce mod își utilizează proprietatea, și nici măsurilor privind drepturile de trecere legate de racordarea punctului de acces pe suport radio cu arie de acoperire restrânsă la rețeaua cu arie largă de acoperire, în conformitate cu legislația Uniunii.

                     (16)

                     Prezentul regulament nu ar trebui să aducă atingere aplicării unor regimuri mai puțin restrictive la nivel național pentru instalarea punctelor de acces pe suport radio cu arie de acoperire restrânsă.

                     (17)

                     Întrucât Directiva (UE) 2018/1972 este aplicabilă de la 21 decembrie 2020, prezentul regulament ar trebui să se aplice de la aceeași dată.

                     (18)

                     Măsurile prevăzute în prezentul regulament sunt conforme cu avizul Comitetului pentru comunicații,

               ADOPTĂ PREZENTUL REGULAMENT:

            Articolul 1
            Prezentul regulament stabilește caracteristicile fizice și tehnice ale punctelor de acces pe suport radio cu arie de acoperire restrânsă menționate la articolul 57 alineatul (1) al doilea paragraf din Directiva (UE) 2018/1972.
            Prezentul regulament nu se aplică punctelor de acces pe suport radio cu arie de acoperire restrânsă dotate cu sisteme de antene active.

            Articolul 2
            În sensul prezentului regulament, se aplică următoarele definiții:

                        1.

                        „puterea echivalentă izotropic radiată (EIRP)” este produsul dintre puterea furnizată antenei și câștigul antenei într-o direcție dată, pentru o antenă izotropă (câștig absolut sau izotrop);

                        2.

                        „sistem de antene” înseamnă o componentă hardware a unui punct de acces pe suport radio cu arie de acoperire restrânsă care radiază energia de frecvență radio în scopul furnizării de conectivitate pe suport radio către utilizatorii finali;

                        3.

                        „sisteme de antene active (AAS)” înseamnă un sistem de antene în care amplitudinea și/sau faza dintre elementele antenei sunt ajustate continuu, obținând astfel o diagramă a antenei care variază ca răspuns la variațiile pe termen scurt ale mediului radio. Această definiție exclude reglarea fasciculului pe termen lung, cum ar fi înclinația electrică fixă către partea de jos. Într-un punct de acces pe suport radio cu arie de acoperire restrânsă echipat cu un AAS, acesta din urmă este integrat în punctul de acces pe suport radio cu arie de acoperire restrânsă;

                        4.

                        „spațiu interior” înseamnă orice spațiu, inclusiv vehicule de transport, care are un plafon sau un acoperiș ori o structură sau un dispozitiv fix sau mobil ce poate acoperi întreg spațiul și care, cu excepția ușilor, a ferestrelor și a căilor de acces, este complet delimitat de pereți sau margini, fie permanent, fie temporar, indiferent de tipul de material folosit pentru acoperiș, pereți sau margini și indiferent dacă structura respectivă este permanentă sau temporară;

                        5.

                        „spațiu exterior” înseamnă orice spațiu care nu este interior.

            Articolul 3

               (1)   Punctele de acces pe suport radio cu arie de acoperire restrânsă menționate la articolul 57 alineatul (1) al doilea paragraf din Directiva (UE) 2018/1972 respectă cerințele standardului european prevăzut la punctul B din anexa la prezentul regulament și:

                           (a)

                           fie sunt integrate pe deplin și în siguranță în structura de sprijin și, prin urmare, invizibile pentru publicul larg;

                           (b)

                           fie îndeplinesc condițiile prevăzute la punctul A din anexa la prezentul regulament.

               (2)   Primul paragraf nu aduce atingere competențelor statelor membre de a stabili nivelurile agregate ale câmpurilor electromagnetice care rezultă din instalarea în același loc sau din acumularea într-un anumit spațiu a unor puncte de acces pe suport radio cu arie de acoperire restrânsă și de a asigura conformitatea lor cu limitele de expunere agregată la câmpurile electromagnetice care sunt aplicabile în conformitate cu dreptul Uniunii, prin alte mijloace decât autorizațiile individuale pentru instalarea punctelor de acces pe suport radio cu arie de acoperire restrânsă.

               (3)   Operatorii care au instalat puncte de acces pe suport radio cu arie de acoperire restrânsă din clasele E2 sau E10 care respectă condițiile prevăzute la alineatul (1) informează autoritatea națională competentă în termen de două săptămâni de la instalarea fiecărui punct în cauză cu privire la instalație și la amplasamentul acestor puncte de acces, precum și cu privire la cerințele pe care le îndeplinesc în conformitate cu alineatul respectiv.

            Articolul 4
            Statele membre monitorizează și raportează periodic Comisiei, prima dată până la 31 decembrie 2021 și, ulterior, în fiecare an, cu privire la aplicarea prezentului regulament, în special cu privire la aplicarea articolului 3 alineatul (1), inclusiv cu privire la tehnologiile utilizate de punctele de acces pe suport radio cu arie de acoperire restrânsă instalate.

            Articolul 5
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 21 decembrie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 321, 17.12.2018, p. 36.

            (2)  Recomandarea 1999/519/CE a Consiliului din 12 iulie 1999 privind limitarea expunerii publicului larg la câmpurile electromagnetice (0 Hz-300 GHz) (JO L 199, 30.7.1999, p. 59).

            (3)  Directiva 2014/53/UE a Parlamentului European și a Consiliului din 16 aprilie 2014 privind armonizarea legislației statelor membre referitoare la punerea la dispoziție pe piață a echipamentelor radio și de abrogare a Directivei 1999/5/CE (JO L 153, 22.5.2014, p. 62).

            (4)  Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-01aa75ed71a1/language-en/format-PDF/source-112125706

            (5)  Aplicabil pentru gama de frecvențe 110 MHz-100 GHz.

            (6)  Anexa C.3 la EN 62232:2017.

            (7)  Directiva 2014/61/UE a Parlamentului European și a Consiliului din 15 mai 2014 privind măsuri de reducere a costului instalării rețelelor de comunicații electronice de mare viteză (JO L 155, 23.5.2014, p. 1).

            ANEXĂ
            A.   Condițiile menționate la articolul 3 alineatul (1) litera (b)

                        1.

                        Pentru un punct de acces pe suport radio cu arie de acoperire restrânsă care deservește unul sau mai mulți utilizatori ai spectrului de frecvențe radio, volumul total al părții vizibile publicului larg nu trebuie să depășească 30 de litri.

                        2.

                        Pentru mai multe puncte de acces pe suport radio cu arie de acoperire restrânsă care utilizează în comun o infrastructură cu o suprafață individuală delimitată, cum ar fi un stâlp de iluminat, un semafor, un panou de afișaj sau o stație de autobuz, volumul total al părților vizibile publicului larg nu trebuie să depășească 30 de litri.

                        3.

                        În cazurile în care sistemul de antene și alte elemente ale punctului de acces pe suport radio cu arie de acoperire restrânsă, cum ar fi o unitate de radiofrecvență, un procesor digital, o unitate de stocare, un sistem de răcire, alimentarea cu energie electrică, conexiunile prin cablu, elementele de racordare sau elementele de împământare și fixare, sunt instalate separat, orice parte a acestor elemente care depășește 30 de litri trebuie să fie invizibilă pentru publicul larg.

                        4.

                        Punctul de acces pe suport radio cu arie de acoperire restrânsă trebuie să asigure consecvența vizuală cu structura de sprijin și să aibă o dimensiune proporțională cu dimensiunea globală a structurii de sprijin, o formă coerentă, culori neutre care să se potrivească cu structura de sprijin sau să se confunde cu aceasta și cabluri ascunse și să nu creeze, împreună cu alte puncte de acces pe suport radio cu arie de acoperire restrânsă care sunt deja instalate în același sit sau în situri adiacente, o supraîncărcare vizuală.

                        5.

                        Greutatea și forma unui punct de acces pe suport radio cu arie de acoperire restrânsă nu trebuie să necesite o consolidare structurală a structurii de sprijin.

                        6.

                        Un punct de acces pe suport radio cu arie de acoperire restrânsă din clasa de instalare E10 trebuie să fie utilizat doar în spațiul exterior sau în spații interioare mari, cu o înălțime de cel puțin 4 m.

                  B.   Cerințele din standardul european menționat la articolul 3 alineatul (1)

                        1.

                        Instalarea punctelor de acces pe suport radio cu arie de acoperire restrânsă trebuie efectuată în conformitate cu clasele E0, E2 și E10 din tabelul 2 care figurează la punctul 6.2.4 din standardul european EN 62232:2017 „Determinarea intensității câmpurilor de radiofrecvențe, a densității de putere și a ratei specifice de absorbție în apropierea stațiilor de bază utilizate pentru radiocomunicații în scopul evaluării expunerii umane”.

                        2.

                        În cazul în care sunt amplasate în același loc mai multe sisteme de antene (sau elemente ale acestor sisteme) care corespund unuia sau mai multor puncte de acces pe suport radio cu arie de acoperire restrânsă care fac obiectul prezentului regulament, criteriile aplicabile EIRP incluse în standardul menționat la punctul 1 se aplică sumei EIRP corespunzătoare tuturor sistemelor de antene amplasate în același loc (sau porțiunilor din aceste sisteme).


title: Regulamentul de punere în aplicare (UE) 2020/1296 al Comisiei din 16 septembrie 2020 de modificare a Regulamentului (CE) nr. 88/97 privind autorizarea scutirii importurilor de anumite componente pentru biciclete originare din Republica Populară Chineză de la extinderea, prin Regulamentul (CE) nr. 71/97 al Consiliului, a taxei antidumping instituite prin Regulamentul (CEE) nr. 2474/93 al Consiliului

text:
                  17.9.2020

                  RO

                  Jurnalul Oficial al Uniunii Europene

                  L 303/20

         REGULAMENTUL DE PUNERE ÎN APLICARE (UE) 2020/1296 AL COMISIEI
         din 16 septembrie 2020
         de modificare a Regulamentului (CE) nr. 88/97 privind autorizarea scutirii importurilor de anumite componente pentru biciclete originare din Republica Populară Chineză de la extinderea, prin Regulamentul (CE) nr. 71/97 al Consiliului, a taxei antidumping instituite prin Regulamentul (CEE) nr. 2474/93 al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1) („regulamentul de bază”), în special articolul 13 alineatul (4),
         având în vedere Regulamentul (CE) nr. 71/97 al Consiliului din 10 ianuarie 1997 de extindere a taxei antidumping definitive, instituite prin Regulamentul (CEE) nr. 2474/93 asupra bicicletelor originare din Republica Populară Chineză, la importurile de anumite piese pentru biciclete originare din Republica Populară Chineză și de percepere a taxei extinse aplicate importurilor respective înregistrate în conformitate cu Regulamentul (CE) nr. 703/96 (2), în special articolul 2,
         întrucât:

                     (1)

                     O taxă antidumping (denumită în continuare „taxa extinsă”) se aplică în prezent importurilor în Uniune de componente esențiale pentru biciclete originare din Republica Populară Chineză (denumită în continuare „RPC”), ca urmare a extinderii sale prin Regulamentul (CE) nr. 71/97.

                     (2)

                     În temeiul articolului 3 din Regulamentul (CE) nr. 71/97, trebuie să fie stabilit un regim de scutire pentru a autoriza scutirea importurilor de componente esențiale pentru biciclete care nu eludează taxa antidumping. Această scutire (denumită în continuare „regimul de scutire”) a fost stabilită la articolul 13 alineatul (4) din regulamentul de bază. Regimul de scutire îi scutește pe asamblorii care nu eludează măsura antidumping privind bicicletele și le permite să importe componente chinezești pentru biciclete scutite de taxa antidumping.

                     (3)

                     Cadrul legal pentru funcționarea regimului de scutire a fost prevăzut în Regulamentul (CE) nr. 88/97 al Comisiei (3) (denumit în continuare „regulamentul de scutire”). Regulamentul de scutire a fost modificat prin Regulamentul (UE) nr. 512/2013 al Comisiei (4), printre altele pentru a introduce dispoziții privind „controlul utilizării finale” destinate asamblării bicicletelor electrice.

                     (4)

                     În urma unei reexaminări a extinderii taxei antidumping instituite la importurile de biciclete originare din RPC la importurile de anumite componente pentru biciclete din RPC în conformitate cu articolul 11 alineatul (2) din regulamentul de bază, Comisia, prin Regulamentul de punere în aplicare (UE) 2019/1379 (5), a hotărât menținerea măsurilor împotriva eludării pentru încă cinci ani.

                     (5)

                     Astfel cum se prevede în considerentul 44 din Regulamentul (CE) nr. 71/97, Comisia reexaminează în mod constant sistemul de scutire, astfel încât el să poată fi adaptat, dacă este necesar, pentru a ține seama de experiența dobândită în cadrul aplicării sale.

                     (6)

                     În temeiul regimului de scutire, astfel cum este prevăzut la articolul 14 din regulamentul de scutire, componentele de biciclete importate ar putea fi utilizate pentru asamblarea bicicletelor electrice în temeiul unei autorizații privind „controlul utilizării finale”. Cu toate acestea, articolul respectiv se aplică numai asamblorilor de biciclete care nu beneficiază de scutire. Trebuie să existe și o procedură care să le permită asamblorilor de biciclete din Uniune care beneficiază de scutire să importe componente esențiale pentru biciclete pentru asamblarea bicicletelor electrice.

                     (7)

                     În acest sens, Comisia remarcă faptul că piața bicicletelor din Uniune este foarte dinamică, iar asamblorii de biciclete care beneficiază de scutire produc atât biciclete electrice, cât și biciclete nemotorizate.

                     (8)

                     Componentele destinate asamblării bicicletelor electrice nu fac obiectul taxei antidumping extinse. Prin urmare, operațiunile de asamblare a bicicletelor electrice rămân în afara domeniului de aplicare al Regulamentului (CE) nr. 71/97. Considerentul 11 din Regulamentul (UE) nr. 512/2013 a confirmat faptul că utilizarea componentelor esențiale pentru biciclete pentru asamblarea bicicletelor electrice nu a fost destinată să facă obiectul taxei antidumping extinse asupra bicicletelor. Potrivit considerentului respectiv, „regimul actual este neclar în ceea ce privește importurile de componente pentru biciclete utilizate la asamblarea bicicletelor prevăzute cu un motor auxiliar, cu sau fără ataș, denumite uneori biciclete electrice sau biciclete motorizate. Bicicletele electrice complete și, prin urmare, componentele pentru asamblarea bicicletelor electrice nu fac nici obiectul taxei antidumping, nici al taxei antidumping extinse și anume, operațiile de asamblare a bicicletelor electrice rămân în afara domeniului de aplicare a Regulamentului (CE) nr. 71/97. Prin urmare, se consideră adecvată extinderea dispozițiilor existente în temeiul articolului 14 pentru «controlul utilizării finale» a componentelor destinate asamblării bicicletelor electrice. Dispozițiile privind «controlul utilizării finale» permit autorităților vamale naționale să urmărească utilizarea finală a componentelor importate, și anume, utilizarea pentru asamblarea bicicletelor clasice sau a bicicletelor electrice.”.

                     (9)

                     După analizarea experienței dobândite în ceea ce privește aplicarea regimului de scutire, Comisia consideră necesară introducerea anumitor modificări care să faciliteze funcționarea regimului de scutire pentru asamblorii de biciclete care beneficiază de scutire.

                     (10)

                     Regimul de scutire trebuie să stabilească dispozițiile relevante pentru asamblorii de vehicule, altele decât bicicletele, electrice sau nu, de exemplu anumite trotinete (6), în cazul în care pot fi utilizate în producție și componente pentru biciclete precum roțile, furcile și ghidoanele. Anumite trotinete nu fac nici obiectul taxei antidumping, nici al taxei antidumping extinse, astfel încât operațiunile de asamblare a trotinetelor rămân în afara domeniului de aplicare a regulamentului de extindere. Prin urmare, se consideră adecvată extinderea dispozițiilor existente în temeiul articolului 14 din regulamentul de scutire pentru „controlul utilizării finale” a componentelor destinate asamblării altor produse în care sunt utilizate componente pentru biciclete. Dispozițiile privind „controlul utilizării finale” permit autorităților vamale naționale să urmărească utilizarea finală a componentelor importate, adică să stabilească dacă ele vor fi utilizate pentru asamblarea bicicletelor, electrice sau nu, ori a altor vehicule decât bicicletele, electrice sau nu.

                     (11)

                     Regimul de scutire trebuie să stabilească, de asemenea, dispozițiile relevante în privința asamblorilor de componente pentru biciclete precum sistemele de frânare, pentru a căror producție pot fi utilizate și componente pentru biciclete precum manetele de frână. Se consideră necesar ca asamblorii de componente pentru biciclete să fie supuși acelorași norme ca și asamblorii de biciclete complete, în special obligațiilor părților scutite menționate la articolul 8 din regulamentul de scutire.

                     (12)

                     În acest context și din motive de securitate juridică, se consideră adecvată extinderea domeniului de aplicare a scutirii la importurile de componente esențiale pentru biciclete care sunt utilizate la asamblarea de vehicule, altele decât bicicletele, echipate cu un motor auxiliar. În acest scop, articolul 1, articolul 4 alineatul (1) litera (a), articolul 8 alineatul (1) litera (b) și articolul 14 litera (d) din regulamentul de scutire trebuie să fie modificate în consecință.

                     (13)

                     În plus, componentele esențiale pentru biciclete pot fi furnizate de către producătorii de biciclete scutiți clienților lor, în cadrul serviciilor postvânzare și al cererilor de garanție, fără a fi supuse taxei antieludare. În această privință, Comisia consideră că aceste componente esențiale pentru biciclete scutite ar putea fi utilizate pentru serviciile postvânzare și furnizarea de garanție. Plafonul definit la articolul 14 litera (c) din regulamentul de scutire nu se aplică componentelor de acest tip furnizate de părțile scutite. Cu toate acestea, se subliniază faptul că respectivele cantități furnizate în acest scop trebuie să fie rezonabile și proporționale cu operațiunea de asamblare a părții scutite, în conformitate cu articolul 8 din regulamentul de scutire, și nu trebuie să submineze efectele corective ale taxei, în conformitate cu articolul 13 alineatul (2) din regulamentul de bază.

                     (14)

                     În conformitate cu principiul bunei guvernanțe, modificările aduse regulamentului de scutire, prevăzute în prezentul regulament, trebuie să se aplice cât mai curând tuturor anchetelor noi și în curs.

                     (15)

                     Prin urmare, Regulamentul (CE) nr. 88/97 trebuie să fie modificat în consecință.

                     (16)

                     Măsurile prevăzute în prezentul regulament sunt conforme cu avizul comitetului instituit în temeiul articolului 15 alineatul (1) din Regulamentul (UE) 2016/1036,

               ADOPTĂ PREZENTUL REGULAMENT:

            Articolul 1
            Regulamentul (CE) nr. 88/97 se modifică după cum urmează:

                        1.

                        Definiția sintagmei „operațiune de asamblare” de la articolul 1 se înlocuiește cu următorul text:
                        „operațiune de asamblare” înseamnă o operațiune în cadrul căreia componentele esențiale pentru biciclete sunt utilizate pentru asamblarea sau finalizarea bicicletelor ori pentru producția sau asamblarea de componente pentru biciclete.”

                        2.

                        La articolul 4 alineatul (1), litera (a) se înlocuiește cu următorul text:

                                    „(a)

                                    conține dovada că solicitantul utilizează componente esențiale pentru biciclete la producția sau asamblarea de biciclete sau de componente pentru biciclete în cantități peste limita stabilită la articolul 14 litera (c) sau că solicitantul și-a asumat o obligație contractuală irevocabilă în acest sens;”.

                        3.

                        La articolul 8 alineatul (1), litera (b) se înlocuiește cu următorul text:

                                    „(b)

                                    în cazul în care primește livrări de componente esențiale pentru biciclete care au fost scutite de taxa extinsă în conformitate cu articolul 2, componentele respective sunt utilizate în operațiunile sale de asamblare sau la asamblarea altor produse ori sunt distruse, reexportate sau revândute către o altă parte scutită.”

                        4.

                        La articolul 14, litera (d) se înlocuiește cu următorul text:

                                    „(d)

                                    componentele esențiale pentru biciclete sunt utilizate la asamblarea bicicletelor echipate cu un motor auxiliar (codul adițional TARIC 8835) sau a vehiculelor, altele decât bicicletele, indiferent dacă sunt sau nu echipate cu un motor auxiliar (codul adițional TARIC C549).”

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică tuturor anchetelor noi și tuturor anchetelor în curs de la intrarea sa în vigoare.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 septembrie 2020.

                  Pentru Comisie

                  Președintele

               Ursula VON DER LEYEN

            (1)  JO L 176, 30.6.2016, p. 21.

            (2)  JO L 16, 18.1.1997, p. 55.

            (3)  Regulamentul (CE) nr. 88/97 al Comisiei din 20 ianuarie 1997 privind autorizarea scutirii importurilor de anumite componente pentru biciclete originare din Republica Populară Chineză de la extinderea, prin Regulamentul (CE) nr. 71/97 al Consiliului, a taxei antidumping instituite prin Regulamentul (CEE) nr. 2474/93 al Consiliului (JO L 17, 21.1.1997, p. 17).

            (4)  Regulamentul (UE) nr. 512/2013 al Comisiei din 4 iunie 2013 de modificare a Regulamentului (CE) nr. 88/97 privind autorizarea scutirii importurilor de anumite componente pentru biciclete originare din Republica Populară Chineză de la extinderea, prin Regulamentul (CE) nr. 71/97 al Consiliului, a taxei antidumping instituite prin Regulamentul (CEE) nr. 2474/93 (JO L 152, 5.6.2013, p. 1).

            (5)  Regulamentul de punere în aplicare (UE) 2019/1379 al Comisiei din 28 august 2019 de instituire a unei taxe antidumping definitive la importurile de biciclete originare din Republica Populară Chineză, astfel cum a fost extinsă la importurile de biciclete expediate din Indonezia, Malaysia, Sri Lanka, Tunisia, Cambodgia, Pakistan și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 (JO L 225, 29.8.2019, p. 1).

            (6)  Există trotinete care se încadrează în definiția unei biciclete. Asamblarea acestor trotinete este reglementată de normele aplicabile asamblorilor de biciclete.


title: Regulamentul de punere în aplicare (UE) 2020/1297 al Comisiei din 17 septembrie 2020 de modificare pentru a 316-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da’esh) și cu organizația Al-Qaida

text:
                  17.9.2020

                  RO

                  Jurnalul Oficial al Uniunii Europene

                  LI 303/1

         REGULAMENTUL DE PUNERE ÎN APLICARE (UE) 2020/1297 AL COMISIEI
         din 17 septembrie 2020
         de modificare pentru a 316-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da’esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (5),
         întrucât:

                     (1)

                     Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în temeiul regulamentului menționat anterior.

                     (2)

                     La 10 septembrie 2020, Comitetul pentru sancțiuni al Consiliului de Securitate al Organizației Națiunilor Unite a decis să modifice 11 mențiuni din lista de persoane, grupuri și entități cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa I la Regulamentul (CE) nr. 881/2002 ar trebui modificată în consecință.

                     (4)

                     Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 septembrie 2020.

                  Pentru Comisie,

                  Pentru Președinte,

                  Director general

                  Direcția Generală Stabilitate Financiară, Servicii Financiare și Uniunea Piețelor de Capital

            (1)  JO L 139 29.5.2002, p. 9.

            ANEXĂ
            Anexa I la Regulamentul (CE) nr. 881/2002 al Consiliului se modifică după cum urmează:
            Datele de identificare pentru următoarele mențiuni de la rubrica „Persoane fizice” se modifică după cum urmează:

                        1.

                        „Moussa Ben Omar Ben Ali Essaadi [alias (a) Dah Dah, (b) Abdelrahmman, (c) Bechir]. Adresă: Tunisia. Data nașterii: 4.12.1964. Locul nașterii: Tabarka, Tunisia. Cetățenie: tunisiană. Pașaport nr.: L335915 (pașaport tunisian emis la Milano, Italia, la 8.11.1996, expirat la 7.11.2001). Alte informații: A plecat din Sudan în Tunisia în 2011. Data desemnării menționată la articolul 2a alineatul (4) litera (b): 25.6.2003.”,
                        se înlocuiește cu următorul text:
                        „Moussa Ben Omar Ben Ali Essaadi (în grafia originală:   ) [alias incert: (a) Dah Dah; (b) Abdelrahmman; (c) Bechir]. Data nașterii: 4.12.1964. Locul nașterii: Tabarka, Tunisia. Cetățenie: tunisiană. Pașaport nr. L335915 (pașaport tunisian emis la Milano, Italia, la 8.11.1996, expirat la 7.11.2001). Adresă: Tunisia. Alte informații: A plecat din Sudan în Tunisia în 2011. Data desemnării menționată la articolul 7d alineatul (2) litera (i): 25.6.2003.”

                        2.

                        „Khalil Ben Ahmed Ben Mohamed Jarraya [alias (a) Khalil Yarraya, (b) Ben Narvan Abdel Aziz, (c) Abdel Aziz Ben Narvan, (d) Amro, (e) Omar, (f) Amrou, (g) Amr]. Adresă: Nuoro, Italia. Data nașterii: (a) 8.2.1969, (b) 15.8.1970. Locul nașterii: (a) Sfax, Tunisia; (b) Sereka, fosta Iugoslavie. Cetățenie: tunisiană. Pașaport nr.: (a) K989895 (pașaport tunisian eliberat la 26.7.1995 la Genova, Italia, expirat la 25.7.2000). Alte informații: Data nașterii: 15.8.1970 și locul nașterii: Sereka, fosta Iugoslavie, pentru pseudonimele Ben Narvan Abdel Aziz și Abdel Aziz Ben Narvan. Data desemnării menționată la articolul 2a alineatul (4) litera (b): 25.6.2003.”,
                        se înlocuiește cu următorul text:
                        „Khalil Ben Ahmed Ben Mohamed Jarraya (în grafia originală:   ) [alias cert: (a) Khalil Yarraya; (b) Ben Narvan Abdel Aziz] (Data nașterii: 15.8.1970; locul nașterii: Sereka, fosta Iugoslavie); (c) Abdel Aziz Ben Narvan (Data nașterii: 15.8.1970; locul nașterii: Sereka, fosta Iugoslavie); alias incert: (a) Amro; (b) Omar; (c) Amrou; (d) Amr]. Data nașterii: 8.2.1969. Locul nașterii: Sfax, Tunisia. Cetățenie: tunisiană. Pașaport nr. K989895 (pașaport tunisian eliberat la 26.7.1995 la Genova, Italia, expirat la 25.7.2000). Adresă: Nuoro, Italia. Alte informații: deportat din Italia în Tunisia la data de 24.2.2015. Data desemnării menționată la articolul 7d alineatul (2) litera (i): 25.6.2003.”

                        3.

                        „Said Ben Abdelhakim Ben Omar Al-Cherif [alias (a) Cherif Said, (b) Binhamoda Hokri, (c) Hcrif Ataf, (d) Bin Homoda Chokri, (e) Atef Cherif, (f) Sherif Ataf, (g) Ataf Cherif Said, (h) Cherif Said, (i) Cherif Said, (j) Djallal, (k) Youcef, (l) Abou Salman, (m) Said Tmimi]. Adresă: Corso Lodi 59, Milano, Italia. Data nașterii: (a) 25.1.1970; (b) 25.1.1971; (c) 12.12.1973. Locul nașterii: (a) Menzel Temime, Tunisia; (b) Tunisia; (c) Sosa, Tunisia; (d) Solisse, Tunisia; (e) Tunis, Tunisia; (f) Algeria; (g) Aras, Algeria. Cetățenie: tunisiană. Pașaport nr.: M307968 (pașaport tunisian emis la 8.9.2001 și expirat la 7.9.2006). Alte informații: numele mamei: Radhiyah Makki. Data desemnării menționată la articolul 2a alineatul (4) litera (b): 12.11.2003.”,
                        se înlocuiește cu următorul text:
                        „Said Ben Abdelhakim Ben Omar Al-Cherif (în grafia originală:   ) [alias cert: (a) Cherif Said (Data nașterii: 25.1.1970; locul nașterii: Tunisia); (b) Binhamoda Hokri (Data nașterii: 25.1.1970; locul nașterii: Sosa, Tunisia); (c) Hcrif Ataf (Data nașterii: 25.1.1971; locul nașterii: Solisse, Tunisia); (d) Bin Homoda Chokri (Data nașterii: 25.1.1970; locul nașterii: Tunis, Tunisia); (e) Atef Cherif (Data nașterii: 12.12.1973; locul nașterii: Algeria); (f) Sherif Ataf (Data nașterii: 12.12.1973; locul nașterii: Aras, Algeria); (g) Ataf Cherif Said (Data nașterii: 12.12.1973; locul nașterii: Tunis, Tunisia); (h) Cherif Said (Data nașterii: 25.1.1970; locul nașterii: Tunis, Tunisia); (i) Cherif Said (Data nașterii: 12.12.1973; locul nașterii: Algeria); alias incert: (a) Djallal; (b) Youcef; (c) Abou Salman; (d) Said Tmimi]. Data nașterii: 25.1.1970. Locul nașterii: Manzil Tmim, Tunisia. Cetățenie: tunisiană. Pașaport nr. M307968 (pașaport tunisian emis la 8.9.2001 și expirat la 7.9.2006). Adresă: Corso Lodi 59, Milano, Italia. Alte informații: (a) numele mamei: Radhiyah Makki. (b) deportat din Italia în Tunisia la data de 27.11.2013. Data desemnării menționată la articolul 7d alineatul (2) litera (i): 12.11.2003.”

                        4.

                        „Imed Ben Mekki Zarkaoui [alias (a) Dour Nadre, (b) Dour Nadre, (c) Daour Nadre, (d) Imad ben al-Mekki ben al-Akhdar al-Zarkaoui, (f) Zarga, (g) Nadra]. Adresă: 41-45, Rue Estienne d’Orves, Pré Saint Gervais, Franța. Data nașterii: (a) 15.1.1973; (b) 15.1.1974; (c) 31.3.1975. Locul nașterii: (a) Tunis, Tunisia; (b) Maroc; (c) Algeria. Cetățenie: tunisiană. Pașaport nr.: M174950 (pașaport tunisian emis la 27.4.1999, expirat la 26.4.2004). Alte informații: numele mamei: Zina al-Zarkaoui. Data desemnării menționată la articolul 2a alineatul (4) litera (b): 12.11.2003.”,
                        se înlocuiește cu următorul text:
                        „Imed Ben Mekki Zarkaoui (în grafia originală:   ) [alias cert: (a) Dour Nadre; (b) Dour Nadre; (c) Daour Nadre; (d) Imad ben al-Mekki ben al-Akhdar al-Zarkaoui (astfel cum a fost menționat anterior); alias incert: (a) Zarga; (b) Nadra]. Data nașterii: (a) 15.1.1973; (b) 15.1.1974; (c) 31.3.1975. Locul nașterii: (a) Tunis, Tunisia; (b) Maroc; (c) Algeria. Cetățenie: tunisiană. Pașaport nr. M174950 (pașaport tunisian emis la 27.4.1999 și expirat la 26.4.2004). Adresă: 41-45, Rue Estienne d’Orves, Pré Saint Gervais, Franța. Alte informații: numele mamei: Zina al-Zarkaoui. Data desemnării menționată la articolul 7d alineatul (2) litera (i): 12.11.2003.”

                        5.

                        „Kamal Ben Maoeldi Ben Hassan Al-Hamraoui [alias (a) Hamroui Kamel ben Mouldi, (b) Hamraoui Kamel, (c) Kamel, (d) Kimo]. Adresă: (a) Via Bertesi 27, Cremona, Italia; (b) Via Plebissela 3; Cremona, Italia. Data nașterii: (a) 21.10.1977; (b) 21.11.1977. Locul nașterii: (a) Beja, Tunisia; (b) Maroc; (c) Tunisia. Cetățenie: tunisiană. Pașaport nr.: P229856 (pașaport tunisian emis la 1.11.2002 și expirat la 31.10.2007). Alte informații: (a) numele mamei: Khamisah al-Kathiri; (b) face obiectul unui decret de expulzare, suspendat la 17.4.2007 de Curtea Europeană a Drepturilor Omului; (c) arestat din nou în Italia la 20 mai 2008; (d) interdicție de intrare în spațiul Schengen. Data desemnării menționată la articolul 2a alineatul (4) litera (b): 12.11.2003.”,
                        se înlocuiește cu următorul text:
                        „Kamal Ben Maoeldi Ben Hassan Al-Hamraoui (în grafia originală:   ) [alias cert: (a) Hamroui Kamel ben Mouldi; (b) Hamraoui Kamel; alias incert: (a) Kamel; (b) Kimo]. Data nașterii: (a) 21.10.1977; (b) 21.11.1977. Locul nașterii: (a) Beja, Tunisia; (b) Maroc; (c) Tunisia. Cetățenie: tunisiană. Pașaport nr. P229856 (pașaport tunisian emis la 1.11.2002 și expirat la 31.10.2007). Adresă: (a) Via Bertesi 27, Cremona, Italia; (b) Via Plebiscito 3, Cremona, Italia. Alte informații: (a) numele mamei: Khamisah al-Kathiri; (b) deportat din Italia în Tunisia la data de 6.5.2015. Data desemnării menționată la articolul 7d alineatul (2) litera (i): 12.11.2003.”

                        6.

                        „Hamadi Ben Abdul Azis Ben Ali Bouyehia [alias (a) Gamel Mohamed, (b) Abd el Wanis Abd Gawwad Abd el Latif Bahaa, (c) Mahmoud Hamid]. Adresă: Corso XXII Marzo 39, Milano, Italia Data nașterii: (a) 29.5.1966 (b) 25.5.1966 (Gamel Mohamed), (c) 9.5.1986 (Abd el Wanis Abd Gawwad Abd el Latif Bahaa). Locul nașterii: (a) Tunis, Tunisia; (b) Maroc (Gamel Mohamed) ; (c) Egipt (Abd el Wanis Abd Gawwad Abd el Latif Bahaa). Cetățenie: tunisiană. Pașaport nr.: L723315 (pașaport tunisian emis la data de 5.5.1998 și expirat la 4.5.2003). Alte informații: aflat în închisoare în Italia până la 28 iulie 2011. Data desemnării menționată la articolul 2a alineatul (4) litera (b): 12.11.2003.”,
                        se înlocuiește cu următorul text:
                        „Hamadi Ben Abdul Azis Ben Ali Bouyehia (în grafia originală:   ) [alias cert: (a) Gamel Mohamed (Data nașterii: 25.5.1966; locul nașterii: Maroc); (b) Abd el Wanis Abd Gawwad Abd el Latif Bahaa (Data nașterii: 9.5.1986; locul nașterii: Egipt); (c) Mahmoud Hamid]. Data nașterii: 29.5.1966. Locul nașterii: Tunis, Tunisia. Cetățenie: tunisiană. Pașaport nr. L723315 (pașaport tunisian emis la 5.5.1998 și expirat la 4.5.2003). Adresă: Corso XXII Marzo 39, Milano, Italia Alte informații: aflat în închisoare în Italia până la 6.2.2026. Data desemnării menționată la articolul 7d alineatul (2) litera (i): 12.11.2003.”

                        7.

                        „Noureddine Ben Ali Ben Belkassem Al-Drissi [alias (a) Drissi Noureddine, (b) Abou Ali, (c) Faycal]. Adresă: Via Plebiscito 3, Cremona, Italia. Data nașterii: 30.4.1964. Locul nașterii: Tunis, Tunisia. Cetățenie: tunisiană. Pașaport nr.: L851940 (pașaport tunisian emis la data de 9.9.1998 și expirat la data de 8.9.2003). Alte informații: (a) a făcut obiectul unei măsuri de control administrativ în Italia, până la 5 mai 2010; (b) interdicție de intrare în spațiul Schengen; (c) numele mamei: Khadijah al-Drissi. Data desemnării menționată la articolul 2a alineatul (4) litera (b): 12.11.2003.”,
                        se înlocuiește cu următorul text:
                        „Noureddine Ben Ali Ben Belkassem Al-Drissi (în grafia originală:   ) [alias cert: (a) Drissi Noureddine; alias incert: (a) Abou Ali; (b) Faycal]. Data nașterii: 30.4.1964. Locul nașterii: Tunis, Tunisia. Cetățenie: tunisiană. Pașaport nr. L851940 (pașaport tunisian emis la 9.9.1998 și expirat la 8.9.2003). Adresă: Via Plebiscito 3, Cremona, Italia. Alte informații: (a) numele mamei: Khadijah al-Drissi; (b) deportat din Italia în Tunisia la data de 10.2.2013. Data desemnării menționată la articolul 7d alineatul (2) litera (i): 12.11.2003.”

                        8.

                        „Azzam Abdullah Zureik Al-Maulid Al-Subhi [alias (a) Mansur al-Harbi, (b) Azzam al-Subhi, (c) Azam Abdallah Razeeq al Mouled Alsbhua, (d) Abu Muslem al-Maky, (e) Abu Suliman al-Harbi, (f) Abu Abdalla al-Harbi, (g) Azam A.R. Alsbhua]. Data nașterii: 12.4.1976. Locul nașterii: Al Baraka, Arabia Saudită. Cetățenie: saudită. Pașaport nr.: C389664 (pașaport saudit, eliberat la 15.9.2000, expirat la 15.9.2005). Alte informații: (a) Descriere fizică: culoarea ochilor: negri; culoarea părului: negru; culoarea tenului: închisă; (b) vorbește limba arabă; (c) Numele tatălui: Abdullah Razeeq al Mouled al Sbhua; (d) Fotografie inclusă în notificarea specială emisă de INTERPOL-Consiliul de Securitate al ONU. Data desemnării menționată la articolul 2a alineatul (4) litera (b): 23.9.2014.”,
                        se înlocuiește cu următorul text:
                        „Azzam Abdullah Zureik Al-Maulid Al-Subhi [alias cert: (a) Mansur al-Harbi; (b) Azzam al-Subhi; (c) Azam Abdallah Razeeq al Mouled Alsbhua; (d) Abu Muslem al-Maky; (e) Abu Suliman al-Harbi; (f) Abu Abdalla al-Harbi; (g) Azam A.R. Alsbhua]. Data nașterii: 12.4.1976. Locul nașterii: Al Baraka, Arabia Saudită. Cetățenie: saudită. Pașaport nr. C389664 (pașaport saudit, eliberat la 15.9.2000). Număr național de identificare: 1024026187. Alte informații: (a) numele tatălui: Abdullah Razeeq al Mouled al Sbhua; (b) descriere fizică: culoarea ochilor: negri; culoarea părului: negru; culoarea tenului: închisă; (c) vorbește limba arabă; (d) fotografie disponibilă pentru a fi inclusă în notificarea specială emisă de INTERPOL-Consiliul de Securitate al ONU. Data desemnării menționată la articolul 7d alineatul (2) litera (i): 23.9.2014.”

                        9.

                        „Ibrahim Suleiman Hamad Al-Hablain [alias (a) Barahim Suliman H. al Hblian; (b) Abu Jabal; (c) Abu-Jabal]. Funcția: expert în explozivi și agent operativ al Brigăzilor Abdallah Azzam (AAB). Data nașterii: 17.12.1984. Locul nașterii: Buraidah, Arabia Saudită. Cetățenie: saudită. Pașaport nr.: F800691 (pașaport saudit). Alte informații: (a) Descriere fizică: culoarea ochilor: negri; culoarea părului: negru; culoarea tenului: măslinie; (b) vorbește limba arabă; (c) Fotografie inclusă în notificarea specială emisă de INTERPOL-Consiliul de Securitate al ONU. Data desemnării menționată la articolul 2a alineatul (4) litera (b): 23.9.2014.”,
                        se înlocuiește cu următorul text:
                        „Ibrahim Suleiman Hamad Al-Hablain [alias cert: (a) Barahim Suliman H. al Hblian; alias incert: (a) Abu Jabal; (b) Abu-Jabal]. Data nașterii: 17.12.1984. Locul nașterii: Buraidah, Arabia Saudită. Cetățenie: saudită. Pașaport nr. F800691 (pașaport saudit). Număr național de identificare: 1047503170. Alte informații: (a) descriere fizică: culoarea ochilor: negri; culoarea părului: negru; culoarea tenului: măslinie; (b) vorbește limba arabă; (c) fotografie disponibilă pentru a fi inclusă în notificarea specială emisă de INTERPOL-Consiliul de Securitate al ONU. Data desemnării menționată la articolul 7d alineatul (2) litera (i): 23.9.2014.”

                        10.

                        „Tarad Mohammad Aljarba [alias (a) Tarad Aljarba, (b) Abu-Muhammad al-Shimali]; Data nașterii: 20.11.1979; Locul nașterii: Irak; Cetățenie: saudită; Pașaport nr.: E704088 (pașaport saudit, eliberat la 26.8.2003, expirat la 2.7.2008). Data desemnării menționată la articolul 7d alineatul (2) litera (i): 29.9.2015.”,
                        se înlocuiește cu următorul text:
                        „Tarad Mohammad Alnori Alfares Aljarba [alias cert: Tarad Aljarba; alias incert: Abu-Muhammad al-Shimali]. Data nașterii: 20.11.1979. Locul nașterii: Irak. Cetățenie: saudită. Pașaport nr. E704088 (eliberat la 26.8.2003, expirat la 2.7.2008). Număr național de identificare: 1121628414. Data desemnării menționată la articolul 7d alineatul (2) litera (i): 29.9.2015.”

                  Datele de identificare pentru următoarea mențiune de la rubrica „Persoane juridice, grupuri și entități” se modifică după cum urmează:

               „Organizația umanitară din Wafa [alias (a) Al Wafa, (b) Al Wafa Organisation, (c) Wafa Al-Igatha Al-Islamia]. Adresă: (a) Jordan house No 125, Street 54, Phase II. Hayatabad, Peshawar, Pakistan (la data includerii pe listă); (b) Arabia Saudită (la data includerii pe listă); (c) Kuweit (la data includerii pe listă); (d) Emiratele Arabe Unite (la data includerii pe listă); (e) Afganistan (la data includerii pe listă). Alte informații: sediul în Kandahar, Afganistan, în 2001. Data desemnării menționată la articolul 2a alineatul (4) litera (b): 6.10.2001.”,

            se înlocuiește cu următorul text:

               „Organizația umanitară din Wafa [alias: (a) Al Wafa; (b) Al Wafa Organization; (c) Wafa Al-Igatha Al-Islamia]. Adresă: (a) Jordan House No. 125, Street 54, Phase II. Hayatabad, Peshawar, Pakistan (la data includerii pe listă); (b) Kuweit (la data includerii pe listă); (c) Emiratele Arabe Unite (la data includerii pe listă); (d) Afganistan (la data includerii pe listă). Alte informații: sediul său se afla în Kandahar, Afganistan, în 2001. Data desemnării menționată la articolul 7e litera (e): 6.10.2001.”


title: Regulamentul de punere în aplicare (UE) 2020/1744 al Consiliului din 20 noiembrie 2020 privind punerea în aplicare a Regulamentului (UE) 2019/796 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre

text:
                  23.11.2020

                  RO

                  Jurnalul Oficial al Uniunii Europene

                  L 393/1

         REGULAMENTUL DE PUNERE ÎN APLICARE (UE) 2020/1744 AL CONSILIULUI
         din 20 noiembrie 2020
         privind punerea în aplicare a Regulamentului (UE) 2019/796 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/796 al Consiliului din 17 mai 2019 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre (1), în special articolul 13 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 17 mai 2019, Consiliul a adoptat Regulamentul (UE) 2019/796.

                     (2)

                     La 30 iulie 2020, Consiliul a adoptat Regulamentul de punere în aplicare (UE) 2020/1125 (2), prin care șase persoane fizice și trei entități sau organisme au fost adăugate pe lista persoanelor fizice și juridice, a entităților și a organismelor cărora li se aplică măsuri restrictive, prevăzută în anexa I la Regulamentul (UE) 2019/796.

                     (3)

                     S-au primit informații actualizate privind două rubrici ale unor persoane fizice.

                     (4)

                     Prin urmare, Regulamentul (UE) 2019/796 ar trebui să fie modificat în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (UE) 2019/796 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 noiembrie 2020.

                  Pentru Consiliu

                  Președintele

               M. ROTH

            (1)  JO L 129 I, 17.5.2019, p. 1.

            (2)  Regulamentul de punere în aplicare (UE) 2020/1125 al Consiliului din 30 iulie 2020 privind punerea în aplicare a Regulamentului (UE) 2019/796 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre (JO L 246, 30.7.2020, p. 4).

            ANEXĂ
            În anexa I la Regulamentul (UE) 2019/796, la secțiunea „A. Persoane fizice”, rubricile 1 și 2 se înlocuiesc cu următorul text:

                           Nume

                           Informații de identificare

                           Motive

                           Data includerii pe listă

                           „1.

                           GAO Qiang

                           Data nașterii: 4 octombrie 1983
                           Locul nașterii: Shandong Province, China
                           Adresă: Room 1102, Guanfu Mansion, 46 Xinkai Road, Hedong District, Tianjin, China
                           Cetățenie: chineză
                           Sexul: masculin

                           Gao Qiang este implicat în «Operation Cloud Hopper», o serie de atacuri cibernetice având efecte importante, a căror origine se situează în afara Uniunii și care constituie o amenințare externă la adresa Uniunii sau a statelor sale membre, și în atacuri cibernetice având efecte importante asupra unor state terțe.
                           «Operation Cloud Hopper» a vizat sistemele de informații ale unor întreprinderi multinaționale de pe șase continente, inclusiv ale unor întreprinderi situate în Uniune, și a dobândit acces neautorizat la date sensibile din punct de vedere comercial, ceea ce a provocat pierderi economice importante.
                           Actorul cunoscut în mod public sub numele de «APT10» («Advanced Persistent Threat 10») (alias «Red. Apollo», «CVNX», «Stone Panda», «MenuPass» și «Potassium») a efectuat «Operation Cloud Hopper».
                           Se poate stabili o legătură între Gao Qiang și APT10, inclusiv prin asocierea acestuia cu infrastructura de comandă și control a APT10. În plus, Huaying Haitai, entitate desemnată pentru că a oferit sprijin și a facilitat «Operation Cloud Hopper», l-a avut drept angajat pe Gao Qiang. Acesta are legături cu Zhang Shilong, desemnat la rândul său în legătură cu «Operation Cloud Hopper». Prin urmare, Gao Qiang este asociat atât cu Huaying Haitai, cât și cu Zhang Shilong.

                           30.7.2020

                           2.

                           ZHANG Shilong

                           Data nașterii: 10 septembrie 1981
                           Locul nașterii: China
                           Adresă: Hedong, Yuyang Road No 121, Tianjin, China
                           Cetățenie: chineză
                           Sexul: masculin

                           Zhang Shilong este implicat în «Operation Cloud Hopper», o serie de atacuri cibernetice având efecte importante, a căror origine se situează în afara Uniunii și care constituie o amenințare externă la adresa Uniunii sau a statelor sale membre, și în atacuri cibernetice având efecte importante asupra unor state terțe.
                           «Operation Cloud Hopper» a vizat sistemele de informații ale unor întreprinderi multinaționale de pe șase continente, inclusiv ale unor întreprinderi situate în Uniune, și a dobândit acces neautorizat la date sensibile din punct de vedere comercial, ceea ce a provocat pierderi economice importante.
                           Actorul cunoscut în mod public sub numele de «APT10» («Advanced Persistent Threat 10») (alias «Red. Apollo», «CVNX», «Stone Panda», «MenuPass» și «Potassium») a efectuat «Operation Cloud Hopper».
                           Se poate stabili o legătură între Zhang Shilong și APT10, inclusiv prin programele malware pe care acesta le-a dezvoltat și testat în legătură cu atacurile cibernetice desfășurate de APT10. În plus, Huaying Haitai, entitate desemnată pentru că a oferit sprijin și a facilitat «Operation Cloud Hopper», l-a avut drept angajat pe Zhang Shilong. Acesta are legături cu Gao Qiang, desemnat la rândul său în legătură cu «Operation Cloud Hopper». Prin urmare, Zhang Shilong este asociat atât cu Huaying Haitai, cât și cu Gao Qiang.

                           30.7.2020”


title: Regulamentul de punere în aplicare (UE) 2020/1738 al Comisiei din 16 noiembrie 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Asparago verde di Altedo” (IGP)]

text:
                  23.11.2020

                  RO

                  Jurnalul Oficial al Uniunii Europene

                  L 392/8

         REGULAMENTUL DE PUNERE ÎN APLICARE (UE) 2020/1738 AL COMISIEI
         din 16 noiembrie 2020
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Asparago verde di Altedo” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Asparago verde di Altedo”, înregistrată în temeiul Regulamentului (CE) nr. 492/2003 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Asparago verde di Altedo” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 noiembrie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 492/2003 al Comisiei din 18 martie 2003 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut de Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (Soprèssa Vicentina, Asparago verde di Altedo, Pêra Rocha do Oeste) (JO L 73, 19.3.2003, p. 3).

            (3)  JO C 221, 6.7.2020, p. 7.